Jorge Molina Vidal

Jorge Molina Vidal (sündinud 22. aprillil 1982 Alcoys) on Hispaania jalgpallur, kes mängib keskründajana Hispaania kõrgliiga klubis Granada.

Ta alustas karjääri Hispaania madalamates liigades. Profidebüüdi tegi ta alles 25-aastaselt Polideportivo Ejidoga liitudes. Hooajal 2009–2010 mängis ta Hispaania esiliiga klubis Elche. Hooajal 2009–10 lõi ta liigas 26 väravat, millega oli liigas suurim väravakütt.

Aastatel 2010–2016 mängis ta Real Betises, neli hooaega mängis ta klubiga Hispaania kõrgliigas. Ta lõi 180 liigamänguga Real Betise särgis 66 väravat.

2016. aasta juunis liitus ta Hispaania esiliigas mängiva Getafega. Hooajal 2016–17 lõi ta liigas 20 väravat, aidates klubil jõuda Hispaania kõrgliigasse. Hooajal 2018–19 tegi Molina oma parima hooaja Hispaania kõrgliigas, kui lõi 14 väravat. 31. augustil 2019 lõi ta värava mängus Deportivo Alavése vastu, saades 37 aasta ja 131 päeva vanuselt Getafe ajaloo vanimaks väravalööjaks Hispaania kõrgliigas.

2020. aasta augustis sõlmis ta kaheaastase lepingu Granadaga. 19. detsembril 2021 tegi ta 39-aastaselt mängus Mallorca  vastu kübaratriki, saades kõige vanemaks, kes seda Hispaania kõrgliigas suutnud on.

Kategooria:Hispaania jalgpallurid
Kategooria:Elche CF mängijad
Kategooria:Real Betise jalgpallurid
Kategooria:Getafe CF mängijad
Kategooria:Granada CF mängijad
Kategooria:La Liga mängijad
Kategooria:Sündinud 1982